APSTIPRINĀTS

ar Jelgavas novada Izglītības pārvaldes vadītājas

2021.gada 12. novembra rīkojumu Nr*.* IP IP/3-2/21/33

**Rīcības un atbalsta plāns**

**darbā ar izglītojamo disciplīnas pārkāpumu, neattaisnotu kavējumu un nepietiekamu vērtējumu gadījumiem Jelgavas novadā**

|  |  |  |  |  |
| --- | --- | --- | --- | --- |
| LĪMENIS | SOĻI | IESAISTĪTĀS PERSONAS | RĪCĪBA | DOKUMENTI |
| I  IZGLĪTĪBAS IESTĀDE \*  II  IP SPECIĀLISTI UN/VAI CITAS PAŠVALDĪBAS IESTĀDES | 1. | Mācību priekšmeta skolotājs, klases audzinātājs, pirmsskolas grupas skolotājs | Rīkojas atbilstoši izglītības iestādes iekšējās kārtības noteikumiem (piemēram, izsaka aizrādījumu, pārrunā situāciju, slēdz vienošanos, tiekas ar vecākiem, izskata jautājumu izglītības iestādes administrācijas sēdē utt.). | Atbilstoši noteiktai kārtībai |
| 2. | Mācību priekšmeta skolotājs, klases audzinātājs, pirmskolas grupas skolotājs | Mācību priekšmeta skolotājs informē klases audzinātāju. Klases audzinātājs/ pirmskolas grupas skolotājs raksta iesniegumu izglītības iestādes atbalsta komandai vai izglītības iestādes vadītājam. | Iesniegums  (1. pielikums) |
| 3. | Atbalsta komanda, izglītības iestādes vadītājs vai viņa nozīmēta persona | 1)izvērtē saņemto informāciju; 2)informācijas nepietiekamības gadījumā ievāc papildus informāciju no mācību priekšmeta skolotājiem, izglītojamā klases biedriem u.c.;  3)izveidota darba grupa vai atbalsta komanda izvērtē visu pieejamo informāciju un sastāda vēlamos atbalsta pasākumus izglītojamajam (piemēram, konsultācijas pie logopēda, psihologa, speciālā pedagoga u.c.), kā arī to īstenošanas veidus pedagoģiskajiem darbiniekiem;  4)veic pārrunas ar vecākiem par sadarbību problēmas risināšanā un ieteicamajiem atbalsta pasākumiem;  5)iepazīstina iesaistīto pedagoģisko personālu par rekomendāciju izpildi. | Izglītojamā lieta  Darba grupas vai atbalsta komandas sēdes protokols  Sarunas protokols |
| 4. | Izglītības pārvaldes (turpmāk-IP) speciālisti | 1)izglītības iestādes vadītājs vai atbalsta komandas pārstāvis situācijas neuzlabošanās gadījumā rakstiski informē IP speciālistu vai Izglītības pārvaldi ;  2)IP speciālists izvērtē saņemto informāciju, nepieciešamības gadījumā pieprasa papildus informācija;  3)IP speciālisti organizē Jelgavas novada pašvaldības starpprofesionāļu sadarbības komandu (sociālais dienests, pašvaldības policija, bāriņtiesa u.c.) konkrētu problēmu identificēšanā un jautājumu risināšanā;  4) IP speciālists sadarbībā ar izglītības iestādi izstrādā problēmu risināšanas plānu, individuālo izglītības programmas apguves plānu vai uzvedības korekcijas plānu. | Pieteikums  (2. pielikums)  Izglītības iestādes vadītāja iesniegums/ziņojums citām pašvaldības iestādēm  Individuālie plāni |

\* Par 20 neattaisnoti kavētām stundām izglītības iestāde informē Izglītības pārvaldi.

\* Ja izglītojamais neattaisnoti neapmeklē izglītības iestādi un/vai vecāki nesadarbojas, izglītības iestāde rakstiski informē sociālo dienestu.

\* Par noziedzīgajiem nodarījumiem, pat tikai aizdomu gadījumā, informēt Valsts policiju.

|  |  |  |  |  |
| --- | --- | --- | --- | --- |
| III  CITAS PAŠVALDĪBAS IESTĀDES | 5. | Sociālais dienests  Bāriņtiesa  Pašvaldības policija  ↓  Administratīvā komisija | Izvērtē ģimenes apstākļus, precizē sociālo situāciju. Aicina vecākus uz sarunu un iegūst informāciju no citām institūcijām. Izvērtē ģimenes riskus un nepieciešamības gadījumā sastāda atbalsta programmu, vadoties pēc tās, meklē papildus resursus (materiālos vai psihosociālos) problēmas risināšanai.  Augsta riska gadījumā, ja tiek konstatēti bērna augšanai un attīstībai nelabvēlīgi apstākļi, sniedz informāciju bāriņtiesai.  Rakstiski informē izglītības iestādes vadītāju par paveikto.  Pieņem lēmumu, veic ģimenes riska izvērtējumu, atbilstoši tās kompetencei, pieprasa nepieciešamo informāciju no iestādēm, veic pārrunas ar bērnu, vecākiem un citām personām, veic ģimenes sadzīves apstākļu pārbaudi, sniedz atbildi uz iesniegumu, organizē starpinstitucionālās sanāksmes.  Ja vecāki nepietiekami pilda aizgādības pienākumus (tiek apdraudēta bērna dzīvība un veselība, vecāks nenodrošina bērna drošību, ģimenē tiek konstatēta pret bērnu vērsta vardarbība), izglītības iestādes vadītājs rakstiski informē bāriņtiesu un sociālo dienestu, lūdzot iesaistīties situācijas risināšanā.  Izbrauc uz notikuma vietu, pieņem iesniegumu un paskaidrojumu, kas saistīti ar pārkāpumiem, veic pārrunas ar pedagoģisko personālu, izglītojamo, viņa vecākiem. Atbilstoši savai kompetencei, sagatavo materiālu izskatīšanai administratīvajā komisijā piemēram, izglītojamā smēķēšana, apreibinošo vielu lietošana vai atrašanās reibuma stāvoklī, rupja lamuvārdu lietošana , kaušanās (maznozīmīgi miesas bojājumi).  Atbilstoši savai kompetencei, izskata no policijas saņemto materiālu un pieņem lēmumu. | Sarunas protokols  Sarunas apraksts  Ģimenes risku izvērtējums  Apsekošanas akts  Vienošanās, atbalsta programma  Rakstiska informācija iesniedzējam  Sarunas protokols  Ģimenes dzīves apstākļu pārbaudes akts  Ģimenes risku izvērtējums  Vienošanās  Lēmums  Rakstiska informācija iesniedzējam  Mutisks aizrādījums  Oficiālā brīdinājuma protokols par prettiesiskas rīcības nepieļaujamību  Lēmums par administratīvo sodīšanu vai audzinoša rakstura piespiedu līdzekļu piemērošanu  Lēmums |

|  |  |  |  |  |
| --- | --- | --- | --- | --- |
| IV  PAŠVALDĪBA | 6. | Bērnu tiesību aizsardzības starpinstitucionālās sadarbības vienība | Izskata no valsts un pašvaldības iestādēm saņemtos materiālus, izstrādā konceptuālus risinājumus, iesniedz priekšlikumus Izglītības, kultūras un sporta jautājumu komitejai vai Labklājības un sociālo jautājumu komitejai. | Sēdes protokols |

|  |  |  |  |  |
| --- | --- | --- | --- | --- |
| V  VALSTS | 7. | Bērnu tiesību aizsardzības inspekcijas Konsultatīvā nodaļa  Valsts policija | Pieņem vecāku iesniegumu un izstrādā atbalsta programmu bērnam ar uzvedības traucējumiem un saskarsmes problēmām.  Nepieciešams informēt par visiem noziedzīgajiem nodarījumiem, kuri saistīti ar jebkuru izglītojamo (ne tikai nepilngadīgo), kā arī par tādiem administratīvajiem pārkāpumiem, kas saistīti ar izglītojamā veselību un dzīvību. | Atbalsta programma, kurā ģimenei un katrai iestādei paredzēti savi uzdevumi  Lēmums par iespējamajām procesuālajām darbībām |